Diari Oficial de la Generalitat Valenciana


Sumari del DOGV 6633, del 19-10-2011 (2011/10836)

Notificació de la sentència dictada en el judici verbal número 609/2010.
------------------------------------------------------------------------

### Dades del document

Número de DOGV
:   6633

Data del DOGV
:   19-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10174


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el judici verbal número 609/2010. [2011/10011]  
Judici verbal 000609/2010  
Demandant: Suministros Generales de Fontanería y Saneamiento Gesa, SL.  
Procuradora: Celia Sin Sánchez.  
Demandats: Garilimp Servicios, SL i Francisco García Antón.  
Cristina María Valero-Doménech, secretària judicial del Jutjat Mercantil número 1 de València, faig saber:   
Que en les actuacions de judici verbal seguides davant d'aquest Jutjat amb el número 609/2010, s'ha dictat la sentència de data 19 de setembre de 2011, que té l'encapçalament i la dispositiva que, literalment, són com segueix:  
«Sentència número 302  
València, 19 de setembre de 2011  
María del Mar Fernández Barjau, jutgessa substituta en funcions de reforç del Jutjat Mercantil número 1 de València, he vist aquestes actuacions del judici verbal número 609/2010, promogudes a instàncies de la procuradora Celia Sin Sánchez, en nom i representació de la mercantil Suministros Generales de Fontanería y Saneamiento Gesa, SL, assistida per la lletrada Rita Monfort Peris, contra la mercantil Garilimp Servicios, SL, i el seu administrador únic Francisco García Antón, declarats ambdós en rebel·lia processal, en què s'exerceix de forma acumulada una acció de reclamació d'una quantitat i les de responsabilitat dels administradors i liquidadors societaris, d'acord amb els següents:  
Dispositiva  
Estime substancialment la demanda interposada per la procuradora senyora Sin Sánchez, en nom i representació de la mercantil Suministros Generales de Fontanería y Saneamiento Gesa, SL, contra la mercantil Garilimp Servicios, SL, i el seu administrador únic Francisco García Antón, ambdós en rebel·lia processal, i condemne a ambdós demandats a abonar solidàriament a l'entitat actora la quantitat de 2.312,09 euros, més els interessos moratoris de l'article 7 Llei 3/2004, des del 30 de juliol de 2007 aplicables a la societat condemnada i els interessos legals des de la interpel·lació judicial (28 de maig de 2010) per al liquidador condemnat; Tot això, fent condemna expressa a costes a la part demandada.  
Notifiqueu aquesta resolució a les parts, i informeu-los que contra aquesta es pot interposar un recurs d'apel·lació davant la Secció 9a de la Audiència Provincial de València, que cal preparar mitjançant un escrit que s'ha de presentar en aquest Jutjat en el termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. El dipòsit haurà de ser constituït mitjançant l'ingrés de la quantitat indicada en l'entitat bancària Banesto, en el compte corresponent a aquest expedient, indicant, en el camp «Concepte» el codi «00 civil-reposició» i la data de la resolució objecte de recurs amb el format dd/mm/aaaa. En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior.  
Expediu un certificat d'aquesta sentència i uniu-lo a les actuacions, i incloeu l'original en el llibre de sentències civils d'aquest Jutjat.  
Aquesta és la meua sentència, que pronuncie, mane i firme».  
I perquè valga de notificació als demandats Garilimp Servicios, SL, i Francisco García Antón, en parador desconegut, expedisc aquest edicte.  
  
València, 19 de setembre de 2011- La secretària judicial: Cristina María Valero-Doménech.